Raisha (drama)

Raisha ialah sebuah siri drama televisyen Malaysia arahan Nizam Zakaria dibintangi oleh Diana Danielle bersama-sama dengan barisan pelakon ensembel. Musim pertama drama ini memulakan tayangan perdana di Slot Lestary TV3 dari 21 September 2017 hingga 9 November 2017 menggantikan Miss Kapten Cikgu Waiz dan digantikan oleh Cinta Hati Batu. Musim keduanya disiarkan serentak di TV3 dan Tonton pada 5 Disember 2018 sehingga 21 Disember 2018 menggantikan Cinta Lemon Madu dan digantikan oleh Aku Cinta Dia.

Kedua-dua musim siri drama ini juga boleh didapati melalui penstriman dalam talian di saluran YouTube rasmi TV3.

Ringkasan siri

Musim 1 (2017) 

Mengisahkan seorang gadis materialistik yang bernama Raisha (Diana Danielle). Raisha telah dilahirkan dari keluarga yang serba kesusahan. Ibu bapanya, Samsudin dan Arfah (Rahim Jailani dan Laila Nasir) yang telah berkahwin beberapa tahun, menghadapi kesusahan untuk mendapat zuriat. Namun, setelah berjaya melahirkan Raisha, Arfah ditimpa kemalangan dan meninggal dunia. Tragedi ini memberi impak yang amat dalam kepada Raisha.

Musim 2 (2018) 

Mengisahkan tentang Raisha seorang wanita yang begitu dahagakan populariti. Beliau yang sebelum ini mempunyai seorang anak lelaki, Qayyum hasil dari perkahwinannya bersama Reymy kemudiannya berkahwin dengan Fuad, seorang usahawan muda yang juga sahabat karibnya semenjak bangku sekolah. Setiap perniagaan pastinya melalui beribu cabaran dan Fuad tidak terkecuali. Apabila pendapatan perniagaan Fuad semakin merosot, Raisha merasakan dia perlu mengejar cita-citanya kembali untuk meningkatkan populariti.

Musim 3 (Akan Datang) 

Mengisahkan tentang Raisha seorang wanita yang telah insaf dan telah berjanji akan bertaubat.

Pelakon

Pelakon utama 
 Diana Danielle sebagai Raisha

Pelakon pembantu 
 Hafidz Roshdi sebagai Fuad 
 Rahim Jailani sebagai Shamsudin 
 Taib Zamannuri sebagai Remy 
 Puteri Aishah sebagai Siti Aishah 
 Ariff Aziz sebagai Putra 
 Laila Nasir sebagai Arfah 
 Zarina Zainuddin sebagai Shida 
 Kismah Johar sebagai Mak Esah 
 Ridzuan Hashim sebagai Datuk Zack 
 Noniswara sebagai Datin Sherina 
 Tash Yong sebagai Nadia 
 Aishah Azman sebagai Melly 
 Aishah Atan sebagai Aini 
 Tunku Hanis sebagai Tini 
 Putra Amaris sebagai Mail 
 A. Galak sebagai Bomoh 
 Mawar Rashid sebagai Zulaikha 
 Fadlan Hazim sebagai Rashdan 
 Hafreez Adam sebagai Mikail 
 Azrel Ismail sebagai Azlan 
 Reen Rahim sebagai Mira 
 Fara Mendoza sebagai Kiki 
 Fahrin Ahmad sebagai Nizam 
 Sharifah Husna sebagai Diya

Pelakon kanak-kanak
 Ainin Batrisyia sebagai Raisha 5 tahun
 Puteri Athira Damia sebagai Raisha 5 tahun
 Harith Haziq sebagai Fuad 5 tahun
 Farhan Nizam sebagai Fuad 12 tahun

Anugerah

Rujukan

Drama Melayu 2017
Drama Melayu 2018
Rancangan TV3